Karantin sharoitida “Yoshlar oyligi” bayram tadbirlarini nishonlash tartibi belgilandi

2020-yilning iyun oyini O‘zbekistonning barcha hududlarida “Yoshlar oyligi” deb e’lon qilinib, ushbu oylik doirasida qator madaniy-ma’rifiy tadbir va loyihalarni amalga oshirish rejalashtirilmoqda, deb xabar beradi Madaniyat vazirligi matbuot xizmati.

Xususan, O‘zbekiston Respublikasi Madaniyat vazirligi tomonidan “Yoshlar oyligi”ni munosib nishonlash maqsadida “Adiblar xiyoboni”da Yoshlar nazm kechalari, “G‘alaba bog‘i“ va “Shon-sharaf” muzeyida bolalar ishtirokida spektakl namoyishi, muzeyga tashrif, madaniyat va san’at sohasi vakillari bilan “besh tashabbus uyda”onlayn uchrashuvlari tashkil etilishi ko‘zda tutilgan.
Shuningdek, “Yoshlar simfonik orkestri”ning Yoshlar kuniga bag‘ishlangan maxsus onlayn konsert dasturi namoyishi rejalashtirilmoqda.
Ma’lumot uchun, 2017-yil 25-avgustda qabul qilingan “O‘zbekiston Respublikasi yoshlari kunini belgilash to‘g‘risida”gi qonunga muvofiq, 30-iyun — O‘zbekiston Respublikasi yoshlari kuni etib belgilangan.
 Ozodbek Nazarbekov Prezidentning yangi farmoni haqida: O‘zbek san’atida uyg‘onish davri boshlanmoqda